تورکیه جمهورباشقانی رجب طیب اردوغان، بوینوس آیرس'ده دوزنلنجک جی 20 لیدرلر ایجلاسینا قاتیلماق اوچون آرژانتینه حرکت ائتدی.
جی 20 آرژانتین دؤنم باشقانلیغی‌نین اساس دگرلندیرمه ساحه‌لری‌نین، ایش حیاتی‌نین گله'جگی، قالخینما اوچون آلت یاپی و ارزاق گله'جگینین داواملیلیغی شکلینده معین اولوندوغونو دیله گتیرن اردوغان، ایل ایچه'ریسینده ناظیرلر سویه‌سینده 12 گؤروشمه و چوخسایلی تکنیکی سویه‌ده ایش آپاریلدیغینی دئییب.
اردوغان، تورکیه‌نین بو فعالیت‌لره آکتیو اولا‌راق قاتیلما، گؤروشمه‌لری‌نین جی 20 طرفداش‌لاری پایلاشدیغینی آنلاتدی.
پرزیدنت اردوغان، روسیا فدراسیونونون پرزیدنتی ولادیمیر پوتین ایله دونن کئچیردیک‌لری تلفون گؤروشمه سینده سوریه'نین ایدلیب بؤلگه‌سی مسئله‌سی‌نین ده موذاکیره ائتدیک‌لرینی بیل‌دیره‌رک،
"ایشین دیگر بیر آیاغی دا مونبیچ مسئله‌سی. بو باره‌ده ده حؤرمت‌لی (آمریکا‌نین پرزیدنتی دونالد) ترومپلا اینشالله آرژانتیندا بیر گؤروشوموز اولا‌جاق." دئیه دانیشدی.
پوتین ایله روسیانین اوکراین ایله قارا دنیزده یاشادیغی گرگین‌لیگی ده گؤروشدوک‌لرینی قئید ائدن اردوغان
"طبیعی بو گون بیزیم جناب پوتین ایله کئچیردیگیمیز گؤروشمه'نین فونوندا معلوم حاضیردا آرا‌لاریندا اوکراین ایله داوام ائدن پروسه و بو موضوعدا نلر ائدیله'بیلیر، بورادا دا بیر آرابواوجولوق رولو اوینایا بیلریک می، بو مسئله هر ایکی طرفله گؤروشموشوک. لازیم سایین پوتین ایله لازیم سایین (اوکراین پرزیدنتی پترو) پوروشنکو ایله آپاردیغیمیز دانیشیق‌لار نتیجه‌سینده هر ایکی‌سی‌نین ده بیزدن بعضی طلب‌لری اولدو و بو طلب‌لری ده بیزلر سایین پوتین ایله آرژانتیندا کئچیرجگیمیز گؤروشمه'ده اونلارا چاتدیراجاغیق. یئنه عینی شکیلده ترامپ ایله کئچیرجگیمیز گؤروشمه'ده ده بو مسئله‌لری موذاکیره ائدجگیک".
بیر ژورنالیستین "روسیا پرزیدنتی پوتین، اس-400 ساتیشییلا باغلی بیانات وئریب، دو‌لارلا اولمادیغینی ایفاده ائتدی. روبل و یا تورک لیره‌سی ایله می اولدو؟ نئجه بیرگه قرار قبول اولوندو"؟ سوا‌لی اوزرینه اردوغان، بو جوابی وئردی:
"بو ایشه باشلایاندا بیزیم دایمی پرینسیپ اساسیندا بیر تزیمیز واردی.2019ون سونونا دوغرو بو تحویل کئچیریله‌جک و او گون اعتباریله ده بیزیم خزینه و مالی ناظیرلریمیزین، مرکز بانک‌لاریمیزین مشترک چالیشماسی اوّل‌دن بری یئرلی، میللی پوللا آلیش-وئریش ائتمک تزیمیز بئله‌لیکله ده حیاتا کئچمیش اولا‌جاق".
پرزیدنت اردوغان، جی 20 ایجلاس توپلانتی‌سی‌نین آردین‌دان 2-3 دسامبر تاریخ‌لرینده پاراگوا و ونزوئلایا دا رسمی سفرلر ائده‌جک‌لرینی ایفاده ائتدی.
